REPUBLIKA HRVATSKA

ISTARSKA ŽUPANIJA

ŠKOLA ZA TURIZAM,

UGOSTITELJSTVO I TRGOVINU

PULA

KLASA: 112-02/23-01/05

URBROJ: 2168-21-23-1

Pula, 7. ožujka 2023.

U sklopu projekta „MOZAIK 5“ koji se provodi u okviru instrumenta ''Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V' temeljem poziva UP.03.2.1.07 Europskog socijalnog fonda u sklopu Operativnog programa Učinkoviti ljudski potencijali 2014.-2020.,

**ŠKOLA ZA TURIZAM, UGOSTITELJSTVO I TRGOVINU, PULA, kao partner u projektu raspisuje**

**JAVNI POZIV**

za obavljanje poslova pomoćnika u nastavi za učenike s teškoćama u razvoju

Radno mjesto: **POMOĆNIK/POMOĆNICA U NASTAVI**

Broj traženih osoba**: 1**

* Mjesto rada:

|  |  |  |  |  |  |
| --- | --- | --- | --- | --- | --- |
| **R.br.** | **Naziv škole i sjedište** | **Razred 2022./2023.** | **PUN** |  | **Sati tjedno** |
| 1. | Škola za turizam, ugostiteljstvo i trgovinu, Kandlerova 48, 52100 Pula | 2. | PUN |  | 36 |

* **VRSTA UGOVORA:** Ugovor o radu na određeno vrijeme za nastavnu godinu 2022./2023.
* **UVJETI:**

- završeno najmanje četverogodišnje srednjoškolsko obrazovanje

- završeno osposobljavanje i stečena djelomična kvalifikacija

- PUN ne smije biti roditelj/skrbnik niti drugi član uže obitelji učenika

 kojem/kojima se pruža potpora

- PUN ne smije biti osoba protiv koje se vodi kazneni postupak ili je

 pravomoćno suđena za neko od kaznenih djela

**OPIS POSLOVA:**

Poslovi PUN realiziraju se tijekom boravka učenika ili skupine učenika u Školi i izvan učioničkim aktivnostima koje su sastavni dio Školskog kurikuluma i Godišnjeg plana i programa Škole. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima Škole te vršnjacima učenika u razredu te poslovi specifični za funkcioniranje pojedinih učenika ili skupine učenika.

S kandidatom/kandidatkinjom izabranom za PUN za učenike s teškoćama u razvoju sklopit će se pisani ugovor o radu na određeno vrijeme za nastavnu godinu 2022./23.

U vlastoručno potpisanoj prijavi na Javni poziv kandidat/kandidatkinja treba navesti osobne podatke (ime i prezime, datum i mjesto rođenja, adresu stanovanja, kontakt broj i mail adresu) te priložiti sljedeće dokumente:

- životopis,

- dokaz o odgovarajućem stupnju obrazovanja (presliku diplome ili potvrdu o

stečenoj stručnoj spremi),

- dokaz o državljanstvu,

- uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci,

- elektronički zapis o radno-pravnom statusu Hrvatskog zavoda za mirovinsko osiguranje, ne starije od 30 dana,

- potvrdu/certifikat o završenom programu edukacije za poslove pomoćnika u nastavi u minimalnom trajanju od 20 sati,

- dokaz o pravu prednosti pri zapošljavanju, ukoliko kandidat/kinja ostvaruje takva prava

Kandidati koji se pozivaju na pravo prednosti pri zapošljavanju prema posebnim propisima, ostvaruju to pravo samo pod jednakim uvjetima te uz prijavu, osim dokaza o ispunjavanju traženih uvjeta, dužni su priložiti sve propisane dokaze prema posebnom zakonu.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21) uz prijavu na Javni poziv dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat/kinja koji/a se poziva na pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata (NN 84/21) uz prijavu na javni poziv dužan/a je, pored dokaza o ispunjavanju traženih uvjeta, priložiti dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva Hrvatskih branitelja Republike Hrvatske

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koji/a se poziva na pravo prednosti pri zapošljavanju, sukladno čl. 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19), uz prijavu na Javni poziv dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20), dužni su u prijavi pozvati se na to pravo te pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Natjecati se mogu i kandidati/kandidatkinje koji nemaju završen program edukacije za poslove pomoćnika u nastavi u minimalnom trajanju od 20 sati uz uvjet da isti završe prije početka rada. Svi izabrani kandidati obvezni su savladati program edukacije pomoćnika prije početka rada. Kandidati koji su već završili taj program trebaju dostaviti potvrdu kojom to dokazuju, te nisu obavezni pohađati edukaciju. Edukaciju će se organizirati u okviru provedbe projekta „MOZAIK 5“.

Za prijavu nije potrebno dostavljati originale niti ovjerene preslike dokumentacije. Prije sklapanja pisanog ugovora odabrani kandidat/kinja dužan je dostaviti na uvid originalne dokumente.

Nepravodobne i nepotpune prijave neće biti razmatrane.

Prijavom kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno odredbama Opće uredbe o zaštiti podataka (EU) 2016/679 i Zakona o provedbi Opće uredbe o zaštiti podataka (NN 42/18).

**Rok za podnošenje prijava je do 15. ožujka 2023. godine do 10,00 sati.** Prijave se dostavljaju na adresu Škole: Škola za turizam, ugostiteljstvo i trgovinu, Kandlerova 48, 52100 Pula s naznakom „Javni poziv za obavljanje poslova pomoćnika u nastavi za učenike s teškoćama u razvoju“.

O rezultatima postupka kandidati/kinje će biti obavješteni putem mrežne stranice Škole.

 RAVNATELJICA

 Orhideja Petković, dipl. soc.